stanford-oval/wikipedia huggingface dataset:
Port Hedland

| Port Hedland |
| --- | --- |
 Port Hedland
 Koordinaatit: 20°18′36″S, 118°36′04″E 
Valtio:  Australia
Osavaltio:  Länsi-Australia
Hallinto:  
 – Hallinnon tyyppi:  Kaupunki, Paikallishallintoalue
 – Pormestari:  Kelly A Howlett
Pinta-ala:  
 – Kokonaispinta-ala:  10 587[lähde? ] km²
Väkiluku (2016):  13 828
 
 www.porthedland.wa.gov.au 
Infobox OKVirheellinen NIMI-arvo: 
Port Hedland on Australian Länsi-Australian osavaltiossa sijaitseva satamakaupunki. Satamakaupunki on nimetty vuonna 1863 paikkakunnan edustalle ankkurinsa laskeneen Mystery-laivan kapteenin Peter Hedlandin mukaan. Kaupungissa oli noin 13 800 asukasta vuoden 2016 väestönlaskennassa.
Malmijuna saapumassa Port Hedlandiin
Irtolastialus lastattavana Port Hedlandin satamassa
Port Hedlandin satama on rahtimäärältään Australian suurin satama ja yksi maailman kahdestakymmenestä suurimmasta rahtisatamasta. Mitei kaikki liikenne koostuu  rautamalmin viennistä; malmia viedään jalostettavaksi esimerkiksi Kiinaan.
Aiheesta muualla

Kuvia tai muita tiedostoja aiheesta Port Hedland Wikimedia Commonsissa
Port Hedland (kotisivu) (englanniksi) (porthedland.wa.gov.au)
Plantaasi-festivaali

Plantaasi-festivaali on musiikin ympärille rakentuva kesätapahtuma.
Historia

Plantaasi-festivaalin juuret ovat opiskelijoiden järjestämissä kesäbileissä. Tapahtuma tunnettiin vuosina 2001–2009 nimellä Plantaasirock. Plantaasi-nimen tapahtuma on saanut siitä, että se järjestettiin ensimmäisinä vuosinaan paikallisen viljelijän viljelysmailla. Vuonna 2010 tapahtuma laajennettiin julkiseksi. Lisäksi tavoitteeksi asetettiin alueen yleisen kulttuuritarjonnan lisääminen ja väestöryhmien välisen kanssakäymisen kehittäminen. Samalla tapahtuman nimi muuttui Plantaasirockista Plantaasi-festivaaliksi. Vuonna 2012 tapahtuma järjestettiin Kuopiossa.
Plantaasi 2010, Varkaus

Ensimmäinen kaupallinen Plantaasi-festivaali järjestettiin Kuntorannassa 9.7.–11.7.2010. Tapahtumaan oli hankittu nimekäs esiintyjäkaarti, ja lavalla nähtiin muun muassa Raappana, Paleface, Haloo Helsinki!, Pelle Miljoona, Raaka-Aine ja Bone5. Tapahtuma järjestettiin pääosin paikallisten nuorten, Savonia-ammattikorkeakoulun ulkomaalaisten opiskelijoiden ja nuorten yrittäjien voimin.
Plantaasi 11, Varkaus

Toista kertaa järjestetty Plantaasi-festivaali kantoi nimeä Plantaasi 11.  Perjantaina 8.7. Plantaasi 11 -festivaalissa esiintyivät helsinkiläiset bändit Verga ja Ready for the Rodeo sekä Idols-ohjelmasta tutut Lotta Sandholm ja Jusu Wirekoski. Perjantai-illan pääartistina nähdään Carmen Gray. Lauantaina 9.7. Plantaasin päälavalla nähtiin mm. Tommi Kalenius, blueskitaristi Erja Lyytinen sekä Haloo Helsinki!. Sunnuntaina 10.7. esiintyivät pikkukakkosesta tuttu Tuttiritari sekä Tommi Läntinen ja Pelle Miljoona.
Aiheesta muualla

Plantaasi-festivaalin virallinen sivusto (Arkistoitu – Internet Archive)
Possujuna

Possujuna on Särkänniemen huvipuiston laite, joka on suunnattu pienille lapsille. Se on yksi Särkänniemen vanhimmista laitteista. Possujunan vaunut muistuttavat porsaita. Sen maksimipituus on 140cm. Possujuna sijaitsee Särkänniemen Pelitorilla.
Plants vs. Zombies

| Plants vs>  Zombies |
| --- | --- |
 Kuvakaappaus pelistä
Kehittäjä:  PopCap Games
Julkaisija:  PopCap Games
Jakelija:  Steam, Nintendo eShop, Google Play ja App Store
Suunnittelija:  George Fan
Taiteilija:  Rich Werner
Säveltäjä:  Laura Shigihara
Ohjelmoija:  Tod Semple
Pelisarja:  Plants vs. Zombies
Pelimoottori:  Unknown ja Adobe Flash
Julkaistu:  NA 18. elokuuta 2009
Lajityyppi:  tornipuolustus
Pelimuoto:  yksinpeli, moninpeli
Ikäluokitus:  ESRB: E10+  Virheellinen ESRB-arvo PEGI: 7Virheellinen PEGI-arvo USK: 6
Alusta:  Android, Bada, iOS, Microsoft Windows, Mac OS X, Nintendo DS, PlayStation 3, PlayStation Vita, Tizen, verkkoselain, Windows Phone 7, Xbox 360
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK    : 
Plants vs. Zombies on PopCap Gamesin kehittämä ja julkaisema tornipuolustuspeli, joka julkaistiin ensimmäisen kerran vuonna 2009. Peli on julkaistu pelikonsoleille, käsikonsoleille, älypuhelimille, verkkoselaimille ja Mac OS X sekä Windows -alustoille.
Vuonna 2013 pelille julkaistiin jatko-osa Plants vs. Zombies 2: It’s About Time ja vuonna 2014 jatko-osa Plants vs Zombies Garden Warfare.
Pelaaminen

Pelaajan tehtävänä on torjua zombilauman hyökkäys istuttamalla erilaisia kasveja. Pelialue on rajattu viiteen tai kuuteen (alussa 1–3) kaistaleeseen, joita pitkin zombit kävelevät kohti pelaajan taloa. Istutettavilla kasveilla on erilaisia käyttötarkoituksia: jotkut esimerkiksi syöksevät herneitä tai muita ammuksia, jotkut hidastavat zombien kulkua, jotkut taas murskaavat tai räjäyttävät zombeja. Kussakin erässä käytettävät kasvit valitaan erän alussa, ja pelin aikana kerätään auringonvalopisteitä, jotka mahdollistavat kasvien istuttamisen. Myös zombeilla on erilaisia ominaisuuksia: tavalliset zombit ovat erittäin hitaita, mutta jotkut ovat tavalla tai toisella suojautuneet iskuilta tai aseistautuneet.
Mikäli zombit pääsevät taloon, peli loppuu. Viimeisenä suojakeinona pelaajalla on ruohonleikkureita (osassa kenttiä allas- tai katonpuhdistimet), jotka tuhoavat kaikki kaistaleella olevat zombit, mutta niitä voi käyttää vain kerran kaistaletta kohti. Pelialueet muuttuvat, kun pelissä edistytään. Pelissä voi saada käyttöönsä Almanakan (kirja jossa on tietoa zombeista ja kasveista), kaupan, puutarhan ja uusia minipelejä. Puutarhaan voi ostaa viisaudenpuun, joka kertoo peliin liittyviä vinkkejä ja salaisuuksia.
Historia

1. huhtikuuta 2009 PopCap julkaisi musiikkivideon kappaleelle "Zombies on Your Lawn" mainostaakseen Plants vs. Zombies -peliä. Pian Garth Chouteau, paljasti IGN:n haastattelussa, että Plants vs. Zombies julkaistaan ​​pian PC:lle ja Macille. 22. huhtikuuta 2009 PopCap julkaisi virallisen Plants vs. Zombies -pelitrailerin YouTubessa. Plants vs. Zombies -pelin mainostamisen aikana PopCap julkaisi pelistä demoversion, jota voitiin pelata 30 minuuttia yhdellä pelikerralla. Plants vs. Zombies julkaistiin virallisesti 5. toukokuuta 2009 PC:lle ja Macille maksullisena mutta pian peli muutettiin ilmaiseksi.
EA osti PopCap Gamesin ja sen omaisuuden 12. heinäkuuta 2011 750 miljoonalla Yhdysvaltain dollarilla. Viisikymmentä työntekijää irtisanottiin PopCap Gamesin Seattle-studiosta 21. elokuuta 2012, jolloin painopiste siirtyi mobiili- ja sosiaaliseen pelaamiseen.
Toukokuussa 2013 PopCap Games julkaisi trailerin, joka paljastaa jatko-osan ensimmäiselle pelille nimeltä Plants vs. Zombies 2: It's About Time. Peli julkaistiin iOS:lle Australiassa ja Uudessa-Seelannissa 10. heinäkuuta 2013, ja se julkaistiin virallisesti 14. elokuuta 2013 ilmaispelinä. Peli sisälsi uusia paikkoja ja kasveja sekä lisätty kasviravintoa, tehostetta, jota voidaan käyttää kasvin parantamiseen lyhyen aikaa ja jonka voi joko ostaa pelin sisäisellä valuutalla tai hankkia kukistamalla vihreänä hehkuvia zombeja. Näiden uusien lisäosien ohella peli jatkaa päivitysten tekemistä ajoittain. EA Newsin mukaan Arena ja Penny's Pursuit, joka on pelin jatko-osa, ovat olleet yksi heidän uusimmista suurimmista päivityksistään kaikkien minilisäosien lisäksi.
Heinäkuussa 2019 EA julkisti Plants vs. Zombies 3:n, joka on sarjan toinen ilmaispeli. Se julkaistiin esialfa-tilassa Androidille heinäkuussa 2019. Peli julkaistiin pehmeästi helmikuussa 2020 Filippiineillä, Romaniassa ja Irlannissa. Sen jälkeen se poistettiin käytöstä lokakuussa 2020, ja siitä tuli pelikelvoton marraskuussa 2020. EA aikoo julkaista pelistä parannetun version tulevaisuudessa. 7. syyskuuta 2021 Plants vs. Zombies 3 lanseerattiin jälleen pehmeästi, ja siinä tehtiin merkittäviä muutoksia, kuten kaksiulotteinen grafiikka ja Auringonkukan palauttaminen istutettavaksi kasveiksi, joilla oli sama tarkoitus aiemmissa iteraatioissa.
Vastaanotto

Peli on saanut GameSpotin arvostelussa arvosanaksi 8.5/10.
Aiheesta muualla

Plants vs. Zombies MobyGamesissa (englanniksi)
Port Douglas (Australia)

| Port Douglas |
| --- | --- |

 Port Douglas
 Koordinaatit: 16°29′1″S, 145°27′55″E 
Valtio:   Australia
Osavaltio:  Queensland
Väkiluku (2016):  3 504
Infobox OKVirheellinen NIMI-arvo: 
Leijasurffaaja Port Douglasin edustalla. Kaupunki on suosittu leijasurffaajien keskuudessa etenkin talvikuukausina
Port Douglas on kaupunki Australian Queenslandin osavaltion pohjoisosassa noin 70 kilometriä Cairnsista pohjoiseen. Port Douglasissa on 3 504 vakituista asukasta. Touko-syyskuun välisenä loma-aikana kaupungin väkiluku voi kuitenkin jopa nelinkertaistua.
Port Douglas perustettiin vuonna 1877, kun alueelta löydettiin kultaa. Kaupunki kasvoi nopeasti ja siellä oli pian 12 000 asukasta ja 27 hotellia. Kaupungin merkitys alkoi kuitenkin vuonna 1891 vähentyä, kun Cairnsista rakennettiin uusi rautatie Kurandaan. Vuoden 1911 sykloni tuhosi lähes koko kaupungin jättäen vain kaksi rakennusta pystyyn, mikä myös vaikutti kaupungin merkitykseen. 1960-luvulla Port Douglas oli enää vähäinen kalastajakylä, jossa oli noin 100 asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Port Douglasin turismi (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Port Douglas, Queensland
Käännös suomeksi
Purutupakka

Amerikkalaista Red Man- ja tanskalaista Oliver Twist -purutupakkaa.
Purutupakka eli mälli on mausteliemessä liotetetuista tupakanlehdistä tehtyjä tankoja, jotka on kuivattu ja puristettu tai irtonaisia tupakan lehdistä leikattuja suikaleita. Tangosta pureskellaan palasia, joita pyöritellään suussa ja tungetaan mahdollisesti huulen alle. Kostuessaan mälli luovuttaa ruskeaa tupakkamehua, jota normaalisti syljeskellään aika ajoin pois.
Nykyaikainen purutupakka on pakattu samoin kuin pussinuuska ja sitä voi käyttää samalla tavalla. Ruotsalaisvalmisteista purutupakkaa voidaan myös mainostaa nuuskana.
Toisin kuin nuuska, jonka myyminen on kielletty EU:n tupakkadirektiivissä muualla kuin Ruotsissa, purutupakka on erikseen sallittu EU:ssa.
Suomessa purutupakan myynti ja maahantuonti kiellettiin vuonna 2016 voimaan astuneessa tupakkalaissa. Matkustajatuonnissa sitä kuitenkin saa tuoda enimmillään kilon; Euroopan talousalueen ETA:n ulkopuolelle matkustettaessa matkan pitää kestää yli 24 tuntia.
Aiheesta muualla

Kuvia tai muita tiedostoja aiheesta Purutupakka Wikimedia Commonsissa
Pyhän nimen katedraali

Pyhän nimen katedraali
Pyhän nimen katedraali (engl. Holy Name Cathedral) on roomalaiskatolinen katedraali Chicagossa Yhdysvalloissa ja Chicagon roomalaiskatolisen arkkihiippakunnan tuomiokirkko, joka vihittiin käyttöön 21. marraskuuta 1875. Se rakennettiin vuoden 1871 suuressa tulipalossa tuhoutuneiden kahden kirkon tilalle. Katedraalin suunnitteli arkkitehti Patrick Charles Keely.
Pontchâteau

| Pontchâteau |
| --- | --- |
 Kaupungintalo
 vaakuna
 Pontchâteau
 Koordinaatit: 47°26′14″N, 2°05′17″W 
Valtio:  Ranska
Alue:  Pays de la Loire
Departementti:  Loire-Atlantique
Arrondissementti:  Saint-Nazaire
Pinta-ala:  
 – Kokonaispinta-ala:  55,8 km²
Väkiluku (2015):  10 604 
 – Väestötiheys:  190 as./km²
Kunnan numero:  44129
 
 Kunnan kotisivut 
Infobox OKVirheellinen NIMI-arvo: 
Pontchâteau on kunta läntisessä Ranskassa Loire-Atlantiquen departementissa Pays de la Loiren alueella.
Urheilu

Pontchâteau on isännöinyt useasti cyclocross-kilpailuja. Coët-Rotzin metsässä on järjestetty Cyclocrossin maailmanmestaruuskilpailut vuosina 1989 ja 2004 sekä Euroopan-mestaruuskilpailut vuosina 2005 ja 2016. Lisäksi siellä on järjestetty useasti lajin Ranskan-mestaruuskilpailut sekä maailmancupin osakilpailuja.
Aiheesta muualla

Kuvia tai muita tiedostoja aiheesta Pontchâteau Wikimedia Commonsissa
Porttikallio

Porttikallio on korkea kallio, joka sijaitsee Asikkalassa Vuorenmyllyn alueella. Se rajoittuu Päijänteen Kinisselkään ja sen päälle on mahdollista päästä rannasta kiipeämällä jyrkimmän kallion pohjoispuolen rinnettä. Kallion laella kasvaa pääosin kuivaa kangasmetsää, mäntyjä, katajaa ja kanervaa. Kallio nousee jonkin verran puiden latvojen yläpuolelle ja hyvällä säällä on mahdollista nähdä aina Asikkalan kirkontornille asti.
Pirunpesä

Porttikallion varsinainen nähtävyys on niin sanottu pirunpesä, luola, joka on aivan jyrkänteen reunalla. Sijaintinsa takia luolaan kiipeäminen voi olla vaikeaa. Luolassa olevat tikkaat eivät ole käyttökuntoiset, joten pohjalle päästäkseen on tuotava mukana esimerkiksi köysi. Luolan pohja on kiviä täynnä. Luolan syvyys on nykyisellään noin 2–3 metriä ja ilman köysiä tai tikkaita luolaan on vaikea päästä, sillä sen seinämät ovat sileät.
Muuta

Porttikallio jatkuu Päijänteen pinnan alle ja kallion edustalla on heti vettä useita kymmeniä metrejä. Porttikallion takana on lampi nimeltään Pahalampi, joka on saanut nimensä siitä, että veden alta ja rantasammalikosta purkautuu rikkikaasuja ilmaan.
Porttikallio kuuluu Natura2000-verkostoon. Siellä on erilaisia harvinaisia lajeja, kuten harvinaisia sammal-, jäkälä- ja saniaislajeja. Yhdessä Muurlahdenkallion kanssa se muodostaa arvokkaan kallioalueen.
Pop (Topi Sorsakosken ja Agentsin albumi)

| Pop Topi Sorsakoski & Agents |
| --- | --- | --- |

Studioalbumin tiedot
 Äänitetty : 1988
 Studio : Finnvox-studiot
 Julkaistu: syksy 1988
 Formaatti: LP-levy (777-7 91459 1)   CD-levy (777-7 91459 2)   C-kasetti (777-7 91459 4)
 Tuottaja(t): Pedro Hietanen
 Tyylilaji: rautalanka, suomirock, suomipop, iskelmä
 Kesto: 36.08   41.29 (CD 2013)
 Levy-yhtiö: Oy EMI Finland Ab
 Levymerkki: Parlophone
Listasijoitukset
  Suomi: 1. (4 viikkoa, lokakuu 1988)
Topi Sorsakosken & Agentsin muut julkaisut
| Besame Mucho 1987 | Pop 1988 | Half and Half 1990 |
Singlet albumilta Pop
 ”On kesäyö” Julkaistu: 1988 (006-1385457)  ”Vaikene sydän / Jo riittää” Julkaistu: 1988 (006-1385527)  ”Varjojen yö / Tyhjää” Julkaistu: 1988 (777-1385567)  ”Päivät ilman sinua / Tuo onneton” Julkaistu: 1988 (006-1385587)  ”Vain yksin me kaksi / Lumottu meri” Julkaistu: 1988 (777-1385777)
Pop on suomalaisen Topi Sorsakosken & Agentsin studioalbumi, joka julkaistiin syksyllä 1988. Albumi on Sorsakosken ja rautalankayhtye Agentsin yhteistyön kolmas studioalbumi. Levyn hittejä olivat mm. ”Tyhjää”, ”Varjojen yö”, ”On kesäyö”, ”Jo riittää” ja ”Nyt kaikki muuttunut on”.
Albumi kohosi listaykköseksi peräti neljän viikon ajaksi. Ensimmäisen kerran albumi nousi Suomen levylistoille lokakuussa 1988 ja pysyi listoilla yhteensä 21 viikon ajan.
Levy menestyi loistavasti edellisten levyjen tapaan. Albumi ylitti kulta- ja platinalevyrajat lähes välittömästi jo vuoden 1988 puolella ja tuplaplatinaraja ylittyi vuonna 1997. Albumia on myyty yhteensä 136 110 kappaletta ja on täten Sorsakosken ja Agentsien toisiksi myydyin levy. Albumi on Suomen kaikkien aikojen 30 myydyimmän kotimaisen albumin joukossa sijalla 22.
Albumi julkaistiin Parlophone-levymerkillä vinyyli- ja CD-levyinä sekä C-kasettina. Vuonna 2013 albumi julkaistiin remasteroitu CD-painos bonuskappaleiden kera. Albumi julkaistiin jälleen uudelleenmasteroituna vuonna 2023 osana Complete – Kaikki levytykset 1984-1992 -kokoelmaa, joka kattaa kaikki yhtyeen vuosina 1984-1992 julkaisemat levytykset.
Kappaleet

Kaikki kappaleet sovittanut Esa Pulliainen.
Kappaleet > A-puoli

Tyhjää – 2.33 (alkup. ”Young Men, Hear Me”, säv. ja alkup. san. Peggy March, suom. san. Jussi Raittinen)
Varjojen yö – 2.23 (alkup. ”Jak to dziewczyna”, säv. Stefan Rembowski, alkup. san. Janusz Bibik, suom. san. Reino Helismaa)
On kesäyö – 3.07 (alkup. ”Summer Nights”, säv. ja alkup. san. Brian Henderson & Liza Strike, suom. san. Jukka Itkonen)
Sulle aatoksein suon – 2.54 (alkup. ”Autumn In Japan”, säv. ja alkup. san. Bo Winberg & Gusten, suom. san. Jukka Itkonen)
Jo riittää – 3.00 (alkup. ”The Last Time”, säv. ja alkup. san. Mick Jagger & Keith Richards, suom. san. Jussi Raittinen)
Kuin yö – 3.08 (alkup. ”Unchained Melody”, säv. Alex North, alkup. san. Hy Zaret, suom. san. Jyrki Lindström)
Tuo onneton – 3.04 (alkup. ”The Lonely One”, säv. Lenny Hambro, alkup. san. Roberta Heller, suom. san. Kari Tuomisaari)
Kappaleet > B-puoli

Tuulen viemää – 2.37 (alkup. ”Shahdaroba”, säv. ja alkup. san. Cindy Walker, suom. san. Jukka Itkonen)
Lumottu meri – 2.35 (alkup. ”The Enchanted Sea”, säv. Frank Metis & Randy Starr, suom. san. Jussi Raittinen)
Vaikene sydän – 3.47 (alkup. ”Serdtse, moltshi”, säv. Kirill Moltšanov, alkup. san. Aleksandr Galitsh, suom. san. Tamara Lund)
Nyt kaikki muuttunut on – 1.54 (alkup. ”Learning The Game”, säv. ja alkup. san. Buddy Holly, suom. san. Jukka Itkonen)
Päivät ilman sinua – 2.18 (alkup. ”A Summernight Dream”, säv. ja alkup. san. trad., suom. san. Jukka Itkonen)
Vain yksin me kaksi – 2.48 (alkup. ”I Love How You Love Me”, säv. Barry Mann, alkup. san. Larry Kolber, suom. san. Jukka Itkonen)
Kappaleet > Vuoden 2013 remasteroidun CD-painoksen bonuskappaleet

On mennyt hän – 2.37 (alkup. ”Say, You're Mine”, säv. ja alkup. san. Tony Meehan & Norman Stracey, suom. san. Jukka Itkonen)
Turhiin haaveisiin – 2.40 (alkup. ”Washington Square”, säv. ja alkup. san. Bob Goldstein & David Shire, suom. san. Jukka Itkonen)
Kokoonpano > Topi Sorsakoski & Agents

Topi Sorsakoski – laulu
Esa Pulliainen – sähkökitara (soolokitara), 6- ja 12-kieliset akustiset kitarat
Hans Etholén – sähkökitara (rytmikitara)
Kai Pulliainen – bassokitara
Juha Takanen – rummut ja lyömäsoittimet
Kokoonpano > Muut muusikot

Pedro Hietanen – urut (2-4, 6-7, 9-10), kosketinsoittimet (8, 11-12)
Mari Hatakka – taustalaulu (1)
Tiina Isohanni – taustalaulu (1)
Kokoonpano > Tuotanto

Esa Pulliainen – sovitukset
Pedro Hietanen – tuottaja
Make Törrönen – äänitys ja miksaus (Finnvox-studiot)
Stefan Bremer – valokuvat ja kannen suunnittelu
Moses – valot
Minerva Pappi – vuoden 2013 CD-painoksen 24-bit digitaalinen re-masterointi
Pauli Saastamoinen – vuoden 2023 LP- ja CD-painoksien masterointi (Finnvox, toukokuu 2023)
Raipia

Raipia on sukunimi, joka on muun muassa seuraavilla suomalaisilla henkilöillä:
Anu Niemi (ent. Raipia) (s. 1974), näyttelijä, teatteriopettaja, ohjaaja, käsikirjoittaja ja yrittäjä, Panu Raipian puoliso 1999–2014
Esko Raipia (1946–2022), näyttelijä, yrittäjä, teatterinjohtaja ja teatterineuvos
Panu Raipia (s. 1969), teatteriohjaaja, näytelmäkirjailija, näyttelijä, teatterinjohtaja ja rehtori, Esko Raipian poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pyhän kolmijalan ritarikunta

Ritarikunnan tunnuksia.
Pyhän kolmijalan ritarikunta (kiin.: 寶鼎勳章; pinyin: Bǎo dǐng xūnzhāng) on taiwanilainen ritarikunta, jota jaetaan sotilaille erityislaatuisista ansioista kansallisen turvallisuuden saralla. Ritarikunta on perustettu vuonna 1929, ja se on alempiarvoisempi kuin Sinisen taivaan ja valkoisen auringon ritarikunta.
Kunnianosoitusta jaetaan yhdeksässä luokassa:
1. luokka
2. luokka
3. luokka
4. luokka
5. luokka
6. luokka
7. luokka
8. luokka
9. luokka
Ponte (Italia)

| Ponte |
| --- | --- |

 Ponte
 Koordinaatit: 41°12′58″N, 14°41′59″E 
Valtio:   Italia
Alue:  Campania
Maakunta:  Benevento
Pinta-ala:  
 – Maa:  17,92  km²
Korkeus:  147 (min. 69 - maks. 500)  m
Väkiluku (2015):  2 596 
 – Väestötiheys:  145  as./km²
 
 Kunnan kotisivut 
Infobox OKVirheellinen NIMI-arvo: 
Ponte on kunta Italiassa Campanian alueella Beneventon maakunnassa. Se on saanut nimensä Alentojoen ylittäneestä kivisillasta, joka oli osa roomalaisten rakentamaa tietä, Via Latinaa.
Nähtävyyksiä

Ponten nähtävyyksiä ovat 1000-luvulta oleva linna sekä 700-luvulta oleva luostari Abbazia di Santa Anastasia.
Abbazia di Santa Anastasia
Aiheesta muualla

Kuvia tai muita tiedostoja aiheesta Ponte Wikimedia Commonsissa
Beneventon maakunta
Airola | Amorosi | Apice | Apollosa | Arpaia | Arpaise | Baselice | Benevento | Bonea | Bucciano | Buonalbergo | Calvi | Campolattaro | Campoli del Monte Taburno | Casalduni | Castelfranco in Miscano | Castelpagano | Castelpoto | Castelvenere | Castelvetere in Val Fortore | Cautano | Ceppaloni | Cerreto Sannita | Circello | Colle Sannita | Cusano Mutri | Dugenta | Durazzano | Faicchio | Foglianise | Foiano di Val Fortore | Forchia | Fragneto l’Abate | Fragneto Monforte | Frasso Telesino | Ginestra degli Schiavoni | Guardia Sanframondi | Limatola | Melizzano | Moiano | Molinara | Montefalcone di Val Fortore | Montesarchio | Morcone | Paduli | Pago Veiano | Pannarano | Paolisi | Paupisi | Pesco Sannita | Pietraroja | Pietrelcina | Ponte | Pontelandolfo | Puglianello | Reino | San Bartolomeo in Galdo | San Giorgio La Molara | San Giorgio del Sannio | San Leucio del Sannio | San Lorenzello | San Lorenzo Maggiore | San Lupo | San Marco dei Cavoti | San Martino Sannita | San Nazzaro | San Nicola Manfredi | San Salvatore Telesino | Sant’Agata de’ Goti | Sant’Angelo a Cupolo | Sant’Arcangelo Trimonte | Santa Croce del Sannio | Sassinoro | Solopaca | Telese Terme | Tocco Caudio | Torrecuso | Vitulano
Pääkaupunkimelonta

Pääkaupunkimelonta on itäisessä Helsingissä vuosittain järjestettävä melontatapahtuma. Liikuntatapahtumaan osallistuu tyypillisesti useita kymmeniä melojia yksikkö- tai kaksikkokajakilla sekä muutama myös avokanootilla. Reittivaihtoehtoja on kaksi; molemmille startataan Vartiokylänlahdelta Vuosaaren sillan alta. Lyhyemmällä reitillä kierretään Vartiosaari, pitemmällä Villinki.
Aiheesta muualla

Pääkaupunkimelonta (Arkistoitu – Internet Archive)
Pääkaupunkiseudun Partiolaiset

| Pääkaupunkiseudun Partiolaiset ry |
| --- | --- |
Perustettu:  1975
Toimiala:  Partiotoiminta
Kotipaikka:  Pääkaupunkiseutu
Jäsenmäärä:  11 000
Puheenjohtaja:  Inka Kekäläinen 
Jäsenlehti:  Heppu
Aiheesta muualla
Sivusto
Infobox OKNimi-testi OK: 
Pääkaupunkiseudun Partiolaiset (PäPa) on pääkaupunkiseudulla (Helsinki, Espoo, Kauniainen, Vantaa) toimiva partiopiiri. Se on Suomen yhdestätoista partiopiiristä jäsenmäärältään suurin.
Partiotoiminta tapahtuu lippukunnissa, mutta partiopiirinä PäPa ohjaa alueellista yhteistyötä ja tarjoaa lippukunnille toimintaa tukevia resursseja. Pääkaupunkiseudulla toimii noin 130 aktiivista lippukuntaa. Yhteensä pääkaupunkiseudulla on hieman yli 11 000 partiolaista.
Yhdistyksen toimisto sijaitsee Partioasemalla Taka-Töölössä. Yhdistyksen lehti on nimeltään Heppu.
Aiheesta muualla

Pääkaupunkiseudun Partiolaiset
PäPa PartioWikissä
Heppu PartioWikissä
Suomen partiopiirit
| --- | --- |
Nykyiset partiopiirit:   Etelä-Karjalan Partiolaiset  Finlands Svenska Scouter  Hämeen Partiopiiri  Järvi-Suomen Partiolaiset  Kymenlaakson Partiopiiri  Lapin Partiolaiset  Lounais-Suomen Partiopiiri  Pohjanmaan Partiolaiset  Pohjois-Savon Partiolaiset  Pääkaupunkiseudun Partiolaiset  Uudenmaan Partiopiiri 
Entiset partiopiirit:   Etelä-Pohjanmaan Partiolaiset  Etelä-Savon Partiolaiset  Hämeen Partiolaiset  Kainuun Partiolaiset  Keski-Pohjanmaan Partiolaiset  Keski-Suomen Partiolaiset  Pohjois-Karjalan Partiolaiset  Pohjois-Pohjanmaan Partiopiiri  Salpausselän Partiolaiset  Satakunnan Partiolaiset  Varsinais-Suomen Partiopiiri
Ponni

| Ponni |
| --- | --- |

Valtiot:  Suomi
Maakunnat:  Kymenlaakso
Kunnat:  Kouvola (Anjalankoski)
Koordinaatit:  60°45′22″N, 26°47′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Tulouoma:  uoma Kymijoesta
Lasku-uoma:  uoma Kymijokeen 
Taajamat:  Myllykoski
Järvinumero:  14.112.1.001
Mittaustietoja
Pinnankorkeus:  32,1 m  
Pituus:  380 m  
Leveys:  250 m  
Rantaviiva:  1,205 km  
Pinta-ala:  2,847 ha  
Saaria:  ei saaria 
 fiPonni 
Ponni  on Kymenlaaksossa Anjalankoskella, Myllykoskella sijaitseva lampi, joka on entinen Kymijoen osa. Sana ponni tarkoittaa Kymenlaakson murteessa pientä ja usein keinotekoista lampea. Esimerkiksi Kotkan Juurikorvessa on nimellä Saviponni tunnettu lampi .